**Ջոլի Յուստուս** (անգլ.՝ Jolie Justus, փետրվարի 24, 1971(1971-02-24), Կանզաս Սիթի, Միսսուրի, ԱՄՆ), ամերիկացի իրավաբան և քաղաքական գործիչ Միսսուրի նահանգից։ Դեմոկրատ, նա եղել է Միսսուրի նահանգի սենատի անդամ, վերջին երկու տարում Միսսուրիի Սենատի փոքրամասնության առաջնորդ։

վաղ տարիներ և կրթություն
------------------------

Նա մեծացել է Միսսուրիի Բրենսոն քաղաքում, որտեղ սովորել է Բրենսոնի միջնակարգ դպրոցում։ Այնուհետև նա շարունակեց ուսումը Միսուրի նահանգի Սփրինգֆիլդի համալսարանում և Կանզաս Սիթիի Միսսուրիի համալսարանի իրավունքի դպրոցում։

Կարիերա
-------

2006 թվականին Ջոլի Յուստուսը ընտրվել է Միսսուրի նահանգի Սենատ։ Նա ներկայացրել է Kansas City և Grandview-ը։ Նրա ղեկավարությամբ ընկերությունը ճանաչվել է երկրում անվճար իրավաբանական ծառայությունների ծրագրեր առաջարկող 100 լավագույն ընկերություններից մեկը։

2015 թվականին Ջոլի Յուստուսը առաջադրվել էր Կանզաս Սիթիի 4-րդ շրջանի խորհրդականի պաշտոնում, որպեսզի փոխարինի պաշտոնաթող Յան Մարկասոնին։ Նա ապրիլի 7-ի ավագանու նախնական ընտրություններում հավաքել է ձայների 72 %-ը։ 2015 թվականի հունիսի 23-ին նա հաղթել է իր հակառակորդ Ջոն Ֆիերոյին Կանզաս Սիթիի համընդհանուր ընտրություններում՝ ձայների 76,4 %-ի առավելությամբ։ Որպես Կանզաս Սիթիի խորհրդի անդամ՝ Յուստուսը օդանավակայանների կոմիտեի նախագահն է, օրենսդրական կոմիտեի համանախագահն ու ֆինանսական կոմիտեի փոխնախագահը։ Նա նաև եղել է տրանսպորտի և ենթակառուցվածքների կոմիտեի, անշարժ գույքի շուկայի վերահսկողության քաղաքային կոմիտեի անդամ։

Մինչ խորհրդում ընտրվելը Յուստուսը միաժամանակ դեմոկրատական կուսակցության առաջնորդ էր Ջեֆերսոն Սիթիում և Սենատի զարգացման հարցերի մշտական հանձնաժողովի նախագահ։ Նա նաև Դատական կոմիտեի և Սենատի զբաղվածության, տնտեսական զարգացման և տեղական ինքնակառավարման հարցերով կոմիտեի բարձրաստիճան անդամ էր։ Յուստուսը Սենատ է մտցրել երեխաների խնամքի հաստատություններում դաստիարակության համակարգի բարեփոխման մասին օրինագիծը, որը թույլ կտա երեխաներին, որոնք հրաժարվել են խնամատար դաստիարակությունից։ Նա նաև հանդես է եկել Միսսուրիի նահանգում խտրականություն թույլ չտալու մասին օրենքի օգտին, որը հայտնի է նաև MONA անունով, նա արգելել է խտրականությունը սեռական կողմնորոշման կամ մարդու սեռական պատկանելության պատճառով։ Բացի այդ, Յուստուսը քաղաքական գործիչներից մեկն էր, որը հանդես է եկել 2014 թվականին քրեական օրենսգրքի բարեփոխման օգտին։

Յուստուսը նաև 2010 թվականից UMKC իրավաբանական դպրոցում արտահաստիքային պրոֆեսորի պաշտոն է զբաղեցրել։

2019 թվականի ընտրություններում Յուստուսը առաջադրվել է Կանզաս Սիթիի քաղաքապետի պաշտոնում, որտեղ պարտություն է կրել իր մրցակից Լուկաս Կվինտոնից։

Անձնական կյանք
--------------

Յուստուսը Միսսուրիի Սենատի առաջին բաց միասեռական անդամն էր և Միսսուրիի Գլխավոր ասամբլեայի միայն երրորդ հրապարակային միասեռական անդամը։

Ծանոթագրություններ
------------------

1. ↑  Andrea Martin (2014 թ․ սեպտեմբերի 26). ""Sen. Jolie Justus Hopes Her Next Stop in Politics is City Council"". *web.archive.org*. Արխիվացված է the original 2015 թ․ փետրվարի 6-ին. Retrieved 2020 թ․ մարտի 14. `{{cite web}}`: Cite has empty unknown parameter: `|dead-url=` (help)
2. ↑  ""Jolie L. Justus - Meet Our Professionals - Shook, Hardy & Bacon"". *www.shb.com*. 2019 թ․ փետրվարի 27. Արխիվացված է the original 2020 թ․ հոկտեմբերի 24-ին. Retrieved 2020 թ․ մարտի 14. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  ""2015 local election results | The Kansas City Star"". *Kansascity.com*. 2019 թ․ փետրվարի 27.
4. ↑  ""Jolie Justus"". *Ballotpedia*. February 27, 2019.
5. ↑  Cambria, Nancy (2013 թ․ փետրվարի 18). ""A way back for Missouri teens who opt out of foster care? | Education"". *stltoday.com*.
6. ↑  Steve Kraske. "Koster salutes Justus' work on gay-rights bill".
7. ↑  Griffin, Marshall. (2019 թ․ փետրվարի 27). ""Missouri Senate Passes 'Fix' To Criminal Code Demanded By Nixon"". *news.stlpublicradio.org*.
8. ↑  ""Jolie Justus » Adjunct Faculty Directory | UMKC School of Law"". *Law.umkc.edu*. 2019 թ․ փետրվարի 27. Արխիվացված է the original 2019 թ․ ապրիլի 26-ին. Retrieved 2019 թ․ սեպտեմբերի 17. `{{cite web}}`: Unknown parameter `|deadlink=` ignored (`|url-status=` suggested) (help)
9. ↑  ""Jolie Justus trounces other mayoral candidates' fundraising | The Kansas City Star"". *Kansascity.com*. 2019 թ․ հունվարի 16.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |

 |